Gibraltarda rossiyalik milliarderning yaxtasi hibsdan ozod etildi

Gibraltarda sudya dunyodagi eng yirik xususiy yaxtani hibsdan ozod etishga ruxsat berdi. Bu haqda “Kommersant” xabar bermoqda.

 Kadr: YouTube
Avvalroq Gibraltarda rossiyalik ishbilarmon Andrey Melnichenkoga tegishli va jahonda eng katta deb hisoblanadigan motor-yelkanli yaxta — “A” qo‘lga olinganligi ma’lum qilingan edi.
Tushunmovchilik hal etildi. Endi yaxta ishlab chiqaruvchilar jamoasiga topshiriladi va yaqin vaqt ichida u Gibraltarni tark etadi.
Yaxta egasi vakili
Yaxta Germaniyaning Nobiskrug kemasozlik korxonasi da’vosiga asosan qo‘lga olingan edi. Bunga buyurtmachi — Valla Yachts Limited kompaniyasi umumiy hisobda 15,3 million yevroga teng qarzdorlikni qoplamaganligi sabab qilib ko‘rsatilgan edi.
“A” jahondagi eng katta motor-yelkanli yaxta hisoblanadi. Uning umumiy uzunligi 142 metrdan ortiq, machtasining balandligi esa 100 metrga yetadi.